
	OPĆINA ŽAKANJE

	Izborno povjerenstvo



KLASA: 012-01/22-01/1
URBROJ: 2133-22-01-22-4
Žakanje, 29.04.2022.

Na temelju članka 73. Statuta Općine Žakanje (Službeni glasnik Općine Žakanje, 01/21) i članka 3. Odluke o raspisivanju izbora za članove vijeća Mjesnih odbora na području Općine Žakanje (Službeni glasnik Općine Žakanje, 03/22), Izborno povjerenstvo za provedbu izbora za članove vijeća Mjesnih odbora (dalje: Povjerenstvo) dana 29.04.2022. donijelo je

OBVEZATNE UPUTE BROJ MO-I
REDOSLIJED IZBORNIH RADNJI I TIJEK ROKOVA

1. Odlukom Općinskog vijeća Općine Žakanje od 14.04.2022., KLASA: 012-01/22-01/1, URBROJ: 2133-22-01-22-1 raspisani su izbori za članove vijeća Mjesnih odbora na području općine Žakanje.

Odluka Općinskog vijeća Općine Žakanje stupa na snagu 29.04.2022. godine.

Izbori će se održati u nedjelju, 29.05.2022. godine.

2. Rokovi teku od 30.04.2022. u 00:00 sati.

3. Prijedlozi kandidacijskih lista za izbor članova vijeća Mjesnih odbora moraju prispjeti u Povjerenstvo u roku od 14 dana od dana stupanja na snagu odluke o raspisivanja izbora, dakle

13. svibnja 2022. do 24:00 sata.

4. Povjerenstvo će sastaviti i objaviti sve pravovaljano predložene kandidacijske liste i zbirnu listu za izbor članova vijeća Mjesnih odbora, na oglasnim pločama i mrežnoj stranici Općine, u roku od 48 sati od isteka roka za kandidiranje, dakle do

15. svibnja 2022. do 24:00 sata.

5. Izborna promidžba počinje danom objave zbirnih lista kandidacijskih lista te traje zaključno do 24 sata prije dana održavanja izbora, dakle do

27. svibnja 2022. do 24:00 sata.

6. Zabrana izborne promidžbe/izborna šutnja, kao i svako objavljivanje prethodnih rezultata ili procjena rezultata izbora traje u tijeku cijelog dana koji prethodi održavanju izbora, kao i
na dan održavanja izbora do zaključno 12,00 sati, dakle od:
28. svibnja 2022. godine od 00:00 sati do
29. svibnja 2022. godine do 12:00 sati

7. Povjerenstvo će objaviti koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja izbora, dakle do

13. svibnja 2022. do 24:00 sata.

8. Povjerenstvo mora imenovati članove biračkih odbora najkasnije 10 dana prije dana održavanja izbora, dakle do

18. svibnja 2022. do 24:00 sata.

9. Glasovanje traje neprekidno

29. svibnja 2022. od 7:00 do 12:00 sati.

Biračka mjesta se zatvaraju u 12:00 sati. Biračima koji su se zatekli na biračkom mjestu omogućit će se glasovanje i nakon 12:00 sati.

10. Birački odbori moraju u što kraćem roku dostaviti zapisnike o svom radu s ostalim izbornim materijalom Povjerenstvu, a najkasnije u roku od 12 sati od zatvaranja biračkih mjesta, dakle do

30. svibnja 2022. do 00:00 sati.

11. Povjerenstvo će utvrditi rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle do

30. svibnja 2022. do 12:00 sati.

12. Kad Povjerenstvo utvrdi rezultate glasovanja, bez odgode će objaviti rezultate izbora sukladno zapisnicima o radu.

13.  Za sve ostale nespomenute postupke tijekom izbora primjenjivat će se procedura predviđena Zakonom o lokalnim izborima.

14. Zaštita izbornog prava ostvaruje se u skladu s odredbama članaka Statuta Općine Žakanje.

15. Ove Obvezatne upute objavljuju se na mrežnoj stranici Općine Žakanje www.opcina-zakanje.hr i na oglasnim pločama na području općine Žakanje.


                                                                                            PREDSJEDNICA
IZBORNOG POVJERENSTVA 
                                                                                                Anita Srbelj-Dehlić, dipl. oec.

